Школьнікі прынялі ўдзел у шэрагу слайд-віктарын, падрыхтаваных супрацоўнікамі. Так, у віктарыне “Героі Вялікай Айчыннай вайны” былі прадстаўлены шыльды з назвамі вуліц і дзецям трэба было адказаць, якія подзвігі здзейснілі героі. А віктарына “Іх імёнамі названы…” патрабавала ўвагі, бо трэба было па фотаздымку назваць, чым знакаміты той ці іншы чалавек, а падказка была на самім здымку. Затым былі віктарына-шпаргалка “Дзе гэта вуліца, дзе гэты дом”, квэст “ Што за дом такі?” і інш. А напрыканцы самыя актыўныя з дзяцей паспрабавалі сябе ў ролі экскурсаводаў, яны правялі прысутных па любімых куточках Заводскага раёна, роднай Чыжоўкі.